সূত্র জানায়, ২০০৭ সালের একনেক সভায় ৬ দশমিক ১৫ কিলোমিটার দীর্ঘ পদ্মা সেতু নির্মাণের বিষয়ে সিদ্ধান্ত নেয়া হয়। ওই সময় মোট ব্যয় ধরা হয়েছিল ১০ হাজার ১৬১ কোটি টাকা। এরপর উন্নয়ন প্রকল্প প্রস্তাবনা (ডিপিপি) সংশোধন করে ব্যয় ধরা হয় ২০ হাজার ৫০৭ কোটি টাকা। সর্বশেষ আবারো ব্যয় ও মেয়াদ বাড়ানোর প্রস্তাব দেয়া হলো। প্রস্তাবনা অনুসারে ২০০৯ সালের জানুয়ারিতে শুরু হওয়া প্রকল্পের কাজ শেষ হওয়ার কথা ছিল ২০১৮ সালের ডিসেম্বরে। নতুন বাস্তবায়নকাল নির্ধারণ করা হয়েছে ২০২০ সালের জুন পর্যন্ত।